Coucheron-Aamot blev i 1889 [[sekondløjtnant]] i marinen, rejste i 1890 til [[Kina]], hvor han fik [[ansættelse]] i marinen og derved lejlighed til blandt andet at ledsage en ekspedition omkring 600 kilometer op ad floden [[Yangtzekiang]] samt til at gøre udflugter til den [[kinesiske mur]] og besøge andre dele af Østasien. Sine iagttagelser herunder skildrede han først i talrige breve til ''[[Morgenbladet]]'', senere i bøgerne ''Fra den kinesiske mur til Japans hellige bjerg'' (1893), ''Kineserne og den kristne mission'' (1894) og ''Gjennem de gules land og krigen i Østasien'' (1895), ''Li Hung-changs fædreland'' (1897), i hvilke han viste sig som en beundrer af Kina og meget uvenlig stemt mod [[Ydre mission|missionsvirksomheden]]. I ''Det norske folk paa land og sjø'' (1901 ff.) giver han en populær oversigt over Norges krigshistorie indtil 1914. Han var 1893-96 sekretær i "Departementet for det Indre". Han var ejer af den kendte [[Veøya|Veø]], en lille ø i [[Romsdalsfjorden]]. Han holdt hundredvis af [[foredrag]] rundt om i Norge og [[Danmark]].
Historie